Дашкаўка

**Да́шкаўка** — вёска ў Беларусі, на правым беразе Дняпра. Цэнтар сельсавету Магілёўскага раёну Магілёўскай вобласьці. Насельніцтва на 2010 год — 1567 чалавек. Знаходзіцца за 18 км на поўдзень ад Магілёва; на шашы Магілёў — Быхаў. Чыгуначная станцыя на лініі Магілёў — Жлобін.

Дашкаўка — даўняе мястэчка гістарычнай Аршаншчыны (частка Віцебшчыны). Да нашага часу тут захавалася сядзіба Жукоўскіх, помнік архітэктуры XIX ст.

## Гісторыя
### Вялікае Княства Літоўскае

Першы пісьмовы ўпамін пра Дашкаўку як сяло ў Аршанскім павеце Віцебскага ваяводзтва Вялікага Княства Літоўскага датуецца 1597 годам. Заснавальнік паселішча — Багдан Саламярэцкі. У 1604 годзе Дашкаўка знаходзілася ў Вейнянскім войтаўстве Магілёўскага староства. У гэты час тут было 22 двары. Верагодна, упамінаецца ў 1611 годзе як вёска Дашкава ў складзе Вяйнянскага войтаўства Магілёўскай воласьці.

Пад 1758 годам Дашкаўка ўпамінаецца як мястэчка ў складзе Быхаўскага графства, прыватнае ўладаньне. Тут было 50 двароў.

### Пад уладай Расейскай імпэрыі
У выніку першага падзелу Рэчы Паспалітай (1772 год) Дашкаўка апынулася ў складзе Расейскай імпэрыі, у Быхаўскім павеце Магілёўскай губэрні. У пачатку XIX ст. у мястэчку існавалі 2 царквы, сынагога, 4 карчмы.

У другой палове XIX ст. на высокай тэрасе Дняпра сфармавалася сядзіба. На 1880 год — 138 двароў. насельніцтва займалася сталярным, ганчарным, кавальскім промысламі. У 1885 годзе адкрылася школа (у 1889 годзе — 41 вучань). Паводле вынікаў перапісу 1897 году — 195 двароў, царква, расейская народная вучэльня, параходная прыстань, магазын, 2 кузьні, млын, маслабойня, крупадзерка, 10 крамаў, 3 заезныя двары, этапны дом, карчма. На 1909 год у Дашкаўцы было 120 двароў, адкрыўся прыёмны пакой і малітоўны дом, у 1917 годзе — царкоўнапрыходзкая школа і лякарня. 

За часамі Першай сусьветнай вайны ў лютым 1918 году Дашкаўку занялі войскі Нямецкай імпэрыі.

### Найноўшы час
25 сакавіка 1918 году згодна з Трэцяй Устаўной граматай Дашкаўка абвяшчалася часткай Беларускай Народнай Рэспублікі. 1 студзеня 1919 году згодна з пастановай І зьезду КП(б) Беларусі яна ўвайшла ў склад БССР, аднак 16 студзеня Масква адабрала мястэчка разам зь іншымі этнічна беларускімі тэрыторыямі ў склад РСФСР. У 1924 году Дашкаўку вярнулі БССР, дзе яна стала цэнтрам сельсавету Магілёўскага раёну. Статус паселішча панізілі да вёскі. На 1926 год тут было 147 двароў. У Другую сусьветную вайну зь ліпеня 1941 да 28 чэрвеня 1944 год Дашкаўка знаходзілася пад акупацыяй Трэцяга Райху.

На 1991 год у Дашкаўцы было 707 двароў, на 1997 год — 704.


Daškaŭka, Žukoŭski. Дашкаўка, Жукоўскі (1901-17).jpg|Сядзіба Жукоўскіх, 
Daškaŭka, Žukoŭski. Дашкаўка, Жукоўскі (1920).jpg|Сядзіба Жукоўскіх, 1920 г.
Daškaŭka, Žukoŭski. Дашкаўка, Жукоўскі (1930-39).jpg|Сядзіба Жукоўскіх, 1930-я гг.
Daškaŭka, Žukoŭski. Дашкаўка, Жукоўскі (26.09-9.10.1943).jpg|Сядзіба Жукоўскіх, 1943 г.


Daškaŭka. Дашкаўка (1941-44).jpg|Царква, 1941—1944 г.
Daškaŭka. Дашкаўка (1941-44) (2).jpg|Царква, 1941—1944 г.
Daškaŭka. Дашкаўка (1930-49) (2).jpg|Царква, да 1950 г.
Daškaŭka. Дашкаўка (1930-49).jpg|Царква, да 1950 г.


## Насельніцтва
### Дэмаграфія
* **XIX стагодзьдзе**: 1866 год — 700 чал.; 1880 год — 481 чал.; 1897 год — 1197 чал.
* **XX стагодзьдзе**: 1909 год — 757 чал.; 1926 год — 920 чал.; 1971 год — 1807 чал.; 1991 год — 2009 чал.; 1997 год — 1850 чал.; 1999 год — 1722 чал.
* **XXI стагодзьдзе**: 2010 год — 1567 чал.

### Інфраструктура
У Дашкаўцы працуюць сярэдняя і музычная школы, лякарня, клюб, кінатэатар, бібліятэка, пошта.

## Турыстычная інфармацыя

### Славутасьці
За 0,3 км на поўнач ад Дашкаўкі знаходзіцца гарадзішча раньняга жалезнага веку, за 1 км на поўнач — гарадзішча і селішча, за 1,5 км на поўнач — стаянка каменнага веку.
* Забудова гістарычная: лякарня (пач. XX ст.); чыгуначная станцыя (1-я палова XX ст.)
* Могілкі: юдэйскія
* Сядзібна-паркавы комплекс Жукоўскіх (XIX ст.)

### Страчаная спадчына
* Царква (XIX ст.)

## Заўвагі

## Крыніцы

## Літаратура
* 
* 
* 

## Вонкавыя спасылкі
* 

Катэгорыя:Дашкаўка